|  |  |  |
| --- | --- | --- |
| **Nemzeti Közszolgálati Egyetem** |  |  |
| **Közigazgatás-tudományi Kar** |  |  |

**TANTÁRGYI PROGRAM**

1. **A tantárgy kódja:** (*a Tanulmányi Osztály adja)*
2. **A tantárgy megnevezése (magyarul):** E-közszolgálat
3. **A tantárgy megnevezése (angolul):** E-Public Service
4. **A szak(ok) megnevezése (ahol oktatják):** közigazgatás-szervező BA (Általános igazgatási)
5. **A tanórák száma (előadás+gyakorlat)**
   1. heti óraszám (nappali): 2+2
   2. félévi óraszám (levelező): 20+0
6. **Kreditérték: 3**  kredit
7. **A tantárgy meghirdetésének gyakorisága/a tantervben történő félévi elhelyezkedése:**

5. félév

1. **Az oktatás nyelve:** magyar
2. **Előtanulmányi kötelezettségek: -**
3. **A tantárgy típusa**: kötelezően választott
4. **A tantárgyfelelős kar/tanszék/szakcsoport (intézet) neve:** E-közszolgálati Fejlesztési Intézet
5. **A tantárgyfelelős oktató neve, beosztása:** Prof. Dr. Nemeslaki András, egyetemi tanár
6. **A tantárgy oktatói:**.dr. Budai Balázs, dr. Horváth Katalin, dr. Orbán Anna, dr. Törley Gábor, dr. Kőnig Balázs
7. **A tantárgy szakmai tartalma:**

A tantárgy célja olyan közigazgatási szakemberek képzése, akik elmélyült közigazgatás-tudományi ismeretekkel rendelkezve képesek feladataik megoldásához modern és hatékony infokommunikációs eszközöket használni. A képzés során igényelt és továbbfejlesztett készségek: probléma felismerés, elemzés, megoldás \* önálló munkavégzés \* együttműködés, csoportmunkában való részvétel \* információfeldolgozás \* nyitott gondolkodás, kreativitás. Megismerteti a hallgatókat az un. információs termékek, illetve az azokat előállító iparági háttér működésével. A tárgy fókuszában az infokommunikációs cégek stratégiai törekvéseinek bemutatása áll, így a hálózatokkal, mikro-ökonómiai kérdéssekkel éppúgy foglalkozik, mint a digitális kommunikációval, vagy éppen a szabványok kialakulásával.

A tárgy gyakorlatias; a hallgatók megismerhetik az információs termékekkel való gazdálkodás alapjait, illetve azokat a cégeket, akik ezt a világot alakítják. A félév végére a résztvevők megtanulják, hogy az egyes internet hozzáférési módok hátterében milyen infrastruktúra áll, és képesek lesznek felismerni az elektronikus világ vállalatainak stratégiai törekvéseit, megismerkednek a piacokon működő ICT modellek működésének elveivel. Az órán résztvevők ismereteket, ötleteket szerezhetnek a közigazgatásban való webes megjelenés tervezéséhez, karriertervezéshez, illetve a közigazgatás egyik legfontosabb beszállító szektorával: az ICT iparral való együttműködéshez szükséges alapokkal.

A tárgy oktatásának célja továbbá: az e-közigazgatás tudományának átfogó és strukturált bemutatása, másrészt a kapcsolódó elméletek gyakorlati jelentőségének bemutatása. A tárgy 2008-óta axiomatikus megközelítésben vizsgálja az e-közigazgatás tudományának általános és különös részét. Előbbiben adja az e-közigazgatás makrokörnyezetét, míg utóbbiban annak mikrokörnyezetét. A különös részi területek horizontális vizsgálata biztosítja, hogy elsősorban elméleti megközelítést kínáljon. A tárgy végigtárgyalja az e-közigazgatás eddigi tudományos diskurzusának főbb csomópontjait, sok esetben szintézist alkotva. A hallgatók így megértik, hogy mi a jelentősége a napjainkban zajló paradigma-diffúziónak, mely a közigazgatás működését és törvényszerűségeit teljesen átalakítják. A tárgy ezen túl megismerteti a hallgatókat az un. információs termékek, illetve az azokat előállító iparági háttér működésével.

A szemináriumi foglalkozások keretében a hallgatók megismerhetik a közszolgálat legfontosabb elektronikus alkalmazásait.

1. **A tantárgy tananyagának leírása:** (tematika)
   1. Az e-közigazgatás elméletének axiomatikus megközelítése
   2. Az e-közigazgatási társadalmi indoka: az információs társadalom
   3. Az információs társadalom és az elektronikus közigazgatás fejlettségének mérése
   4. Szolgáltató állam – e-közig felfogások
   5. Tudásmenedzsment és e-közigazgatás
   6. Minőségirányítás és teljesítménymenedzsment
   7. Az e-közigazgatás jogi környezete
   8. Az e-közigazgatás back office-a I.
   9. Az e-közigazgatás back office-a II.
   10. Az e-közigazgatás front office-a I.
   11. Az e-közigazgatás front office-a II.
   12. Atipikus megoldások és üzleti módszertanok
   13. A digitális világ gazdaságtana I.
   14. A digitális világ gazdaságtana II.
   15. Az e-közigazgatás gyenge pontjai
2. **Kompetenciák leírása:**

A hallgatók lássák át az e-közigazgatásra ható faktorokat, legyenek képesek az e-közigazgatás tudományterületét pozícionálni. Tudják az e-közigazgatás kialakulásának okát és célját, lássák át eszközrendszerét. Legyenek tisztában az információs társadalom fogalmával és e-közigazgatásra ható követelményeivel, mérésével. Tudják, hogyan változott a közigazgatás szerepe, általános és feladatkörnyezete az elmúlt évtizedekben. Lássák át az e-közigazgatás jogi környezetének sajátosságát, a nemzetközi és hazai stratégiák közötti összefüggéseket, a jogi eszközök szerepét az e-közigazgatás megvalósításában. Értsék a front-office és a back-office jelentőségét és területeit, ismerjék fel a tudásmenedzsment, a minőségmenedzsment és a teljesítménymenedzsment eszközeinek közigazgatási alkalmazási lehetőségeit. Legyenek tisztában az e-közigazgatás veszélyeivel és buktatóival, azok elhárítására legyenek konstruktív ötleteik. Ismerjék a legújabb informatikai trendeket, az információs világ finanszírozását és üzemeltetését.

A szemináriumi foglalkozások keretében a hallgatók rálátást kapnak a közszolgálati informatika háttéralkalmazásainak tárgyalási területeire. Bevezetőt kapnak a három hivatásrend leggyakrabban használt elektronikus rendszereibe, majd azok fejlesztési, menedzselési módszertanával ismerkedhetnek meg.

1. **Évközi tanulmányi követelmények, az aláírás megadásának feltételei:**
   1. A foglalkozásokon való részvétel a vonatkozó TVSZ szerint.
2. **Az értékelés módszere: Írásbeli felmérés / számítógéppel támogatott teszt a félév végén.**
3. **Vizsgakövetelmények:** kollokvium
4. **Irodalomjegyzék:**
   1. **Kötelező irodalom:**

* Budai Balázs Benjámin: Az e-közigazgatás elmélete, (második, átdolgozott kiadás) Akadémiai, Budapest, 2014.
  1. **Ajánlott irodalom:**
     + Shapiro, Varian: Az információ uralma: a digitális világ gazdaságtana, Geopress Kiadó, Budapest, 2000. ISBN: 9789637910746
     + Szabó Katalin, Hámori Balázs: Információgazdaság, Akadémia Kiadó, Budapest, 2006. ISBN 978 963 0584029
     + Kalotay Balázs (szerk.): Elektronikus rendszerek a közigazgatásban, EgovA, Budapest, 2012
  2. **Egyéb információk:**

Budapest, 2014. július 14.

Prof. Dr. Nemeslaki András

tantárgyfelelős